అక్క మొగుడు

అక్కమొగుడు 1992 లో క్రాంతి కుమార్ దర్శకత్వంలో విడుదలైన సినిమా. రాజశేఖర్, సుహాసిని ఇందులో ప్రధాన పాత్రధారులు. సుజయా మూవీస్ పతాకంపై నిర్మించబడింది.

కథ 
గంగ (సుహాసిని) ఐదుగురు సోదరీమణులలో పెద్దది (అక్క). వారి తండ్రి (కోట శ్రీనివాసరావు) త్రాగుబోతు. కొన్ని ప్రయోజనాల కోసం వారిని విడిచిపెట్టాడు. కాబట్టి, చెల్లెళ్లను తీసుకువచ్చి గంగ వారి దివంగత తల్లి పాత్రను పోషించి, పూర్తి బాధ్యతను తీసుకుంటుంది. ఆమె తన ఐదుగురు సోదరీమణులను ఏదో ఒక వ్యాపారంలో చేర్పించాలను ఆమె కోరుకుంటుంది. రాజు (రాజశేఖర్) ఒక మాజీ నేరస్థుడు. అతను చేసిన ఒక గొప్పపనిలో హత్యానేరంతో ఏడు సంవత్సరాల జైలు జీవితం గడిపాడు (అత్యాచారానికి గురైన స్త్రీని కాపాడటానికి). అతను గంగ ఇంటి ముందు ఆటో మరమ్మతు దుకాణం ప్రారంభిస్తాడు.

ప్రారంభంలో కొంత అపార్థం తరువాత గంగ రాజు యొక్క గొప్ప పాత్రను గ్రహించి అతనిని ప్రేమిస్తుంది. కోటా శ్రీనివాసరావు రెండవ భార్య ఐదుగురు చెల్లెళ్ళను కిడ్నాప్ చేసి గంగను తన సోదరుడిని వివాహం చేసుకోమని బలవంతం చేస్తుంది. రాజు సోదరీమణులను రక్షించి, జైలులో ఉన్నప్పుడు తనకు తెలిసిన ఒక పోలీసు స్నేహితుడి సహాయంతో వివాహాన్ని ఆపుతాడు. గంగను వివాహం చేసుకోవాలనుకుంటాడు. అతను గంగను వివాహం చేసుకునే ముందు చెల్లెళ్ల వివాహాల బాధ్యతను స్వీకరించడానికి ఒప్పుకుంటాడు. అపార్థాల, అన్యాయాల ప్రపంచంలో రాజు తన వాగ్దానాన్ని నిలబెట్టుకోవడానికి చాలా కష్టపడతాడు. అనేక కష్టాలు పడి వారందరికీ పెళ్ళిళ్ళు చేసి చివరికి పెళ్ళి మంటపంలోనే మరణిస్తాడు. అతను మరణించే సమయానికి తన భార్య ప్రసవించి కొడుకు పుడతాడు.

సంప్రదాయానికి విరుద్ధంగా, ఆమె సోదరీమణులు "అక్కా మొగుడు" మృతదేహాన్ని సమాధికి తీసుకెళ్ళి దహన సంస్కారాలు చేస్తారు.

తారాగణం 
 రాజశేఖర్
 సుహాసిని
 దివ్యవాణి
 కిన్నెర
 అంజలి
 రాథ
 కోట శ్రీనివాసరావు
 మల్లిఖార్జునరావు
 అచ్యుత్
 బెనర్జీ
 సుధారాణి
 జయలలిత
 అచ్యుత్ రెడ్డి
 ప్రఖ్య
 చక్రధర్
 తిలక్
 మాణిక్యరావు

సాంకేతికవర్గం 

 కథ:సుజయా మూవీస్ యూనిట్
 మాటలు: గణేష్ పాత్రో
 పాటలు: వేటూరి సుందరరామమూర్తి
 రికార్డింగ్:కోదండపాణి ఆడియో లేబొరేటరీస్
 ప్రింటింగ్, ప్రోససింగ్: ప్రసాద్ ఫిలిం లాబొరేటరీస్
 ఆప్టికల్స్: ప్రసద్ ప్రొడక్షన్స్
 పబ్లిసిటీ డిజైన్స్: ఈశ్వర్
 నృత్యాలు: సుచిత్ర
 స్టిల్స్: కె.సత్యనారాయణ
 థ్రిల్స్: రాజు
 స్పెషల్ ఎఫెక్ట్స్:ఏక్‌నాథ్
 కాస్ట్యూమ్స్: కాస్ట్యూమ్స్ కృష్ణ
 మేకప్ ఛీఫ్: కొల్లి రాము
 ఛాయాగ్రహణం: ప్రసాద్ అనుమోలు
 అసోసియేట్ ఎడిటర్స్: సుందర్ - రాజా
 అసిస్టెంట్ డైరక్టరు: పి.కోటి
 అసోసియేట్ డైరక్టర్స్: వి.ఉమామహేశ్వరరావు, కె.హరివెంకటకుమార్
 ప్రొడక్షన్ ఎగ్జిక్యూటివ్: వల్లూరిపల్లి రమేశ్ బాబు
 కళ: భాస్కరరాజు
 సంగీతం: రాజ్-కోటి
 కూర్పు:అక్కినేని శ్రీకరప్రసాద్
 ఛాయాగ్రహణం: హరి అనుమోలు
 నిర్వహణ; పి.లక్ష్మీదుర్గామనోరమ
 నిర్మాత:సి.హెచ్.వి.అప్పారావు
 చిత్రానువాదం, దర్శకత్వం: క్రాంతికుమార్

పాటలు 

 అక్కమ్మా అక్కమ్మా....
 భజన సేయవే....
 చెలియా చెలియా....
 పసుపు కుంకుమల....
 శుభలేఖ రాసినట్టే....

మూలాలు

బాహ్య లంకెలు
 

కోట శ్రీనివాసరావు నటించిన సినిమాలు
దివ్యవాణి నటించిన సినిమాలు